МоллагIа керда юкъе дена хIама, юхьанца боча а, цунга хьежжа лорадеш, нах дукха хьакхашта ца бовлаш а хул. Цу тайпара хIама да Медицина оагIорахьа гучаювлаш йола хиланза яргйоаца говзалаш а. Мидицина Iилман даькъе а, цунца болх беш болча нахах а хьалха дIаихача шерашка а, карарча хана а дийцад оаха, дале а кхы дIахо цу даькъе гIулакх дувца, кердадаккха а нах цу хIаманна дух тIа баха а лов сона. Из да Анестезия яхача медицина даькъах дола дош, вешта аьлча, дIатхьовсаварца саг кхетамчура ваккхар да из. Тахан латтача заман из доацаш саг эттIавеча лорашта болх хьабе хала да. Сага дегIацара моллагIа маьже йоаттIаеш хилча, анестезия ма енге а, цу сахьате дIа а тхьайсе, цхьаккха лазар хо ца луш, гIулакх чакхдаллалца таккхалча улаш хул унахо. Ший тайпара говзал я из Дала лорашта енна.